Στάνα Κάτικ

Η **Στάνα Κάτιτς** (αγγλικά: Stana Katic, προφορά: /ˈstɑːnə ˈkætᵻk/, 26 Απριλίου 1978) είναι Αμερικανοκαναδέζα ηθοποιός του κινηματογράφου και της τηλεόρασης. Περισσότερο γνωστή είναι για τον ρόλο της ως Kate Beckett, στην τηλεοπτική σειρά του ABC, *[[Castle]]*. Εκτός από αυτή τη σειρά, έχει συμμετάσχει και σε αρκετές άλλες σειρές, αλλά και ταινίες.

## Πρώιμα χρόνια
Η Κάτικ γεννήθηκε στο Χάμιλτον, του Οντάριο, στον Καναδά. Οι γονείς της, όπως εκείνη έχει δηλώσει, είναι σερβικής και κροατικής καταγωγής. Αποκαλεί την οικογένειά της Δαλματιανούς γιατί, όπως σημειώνει, από εκείνο το μέρος της γης, κατάγεται. Έχει Σέρβους, Κροάτες συγγενείς, καθώς επίσης και μερικούς από το Μαυροβούνιο.  Ο πατέρας της κατάγεται από τη Βριλίκα της Κροατίας και η μητέρα της από το Σιντζ, της Κροατίας.

Αργότερα, η Κάτικ μετακόμισε από το Οντάριο στο Ιλινόι. Τη χρονιά εκείνη την πέρασε πηγαίνοντας και γυρίζοντας από τον Καναδά στις ΗΠΑ. Το 1996, αποφοίτησε από το *West Aurora High School*, ενώ το 2000 αποφοίτησε από το Πανεπιστήμιο του Τορόντο. Το 2002, τελείωσε και τη δραματική σχολή Goodman School of Drama, τμήμα του Πανεπιστημίου του ΝτεΠολ. Οι σπουδές της στην υποκριτική συνεχίστηκαν, όταν αποφοίτησε και από τη σχολή Beverly Hills Playhouse.

## Καριέρα
Στην αρχή της καριέρας της, η Κάτικ έπαιξε τη Χάνα Γκίτελμαν στην τηλεοπτική σειρά *[[Heroes]]*, την Collette Stenger στη σειρά *[[24 (τηλεοπτική σειρά)|24]]* και την Jenny στην ταινία *Feast of Love*, στην οποία πρωταγωνιστεί ο Μόργκαν Φρίμαν. Επίσης, έπαιξε τη Morgenstern, στην ταινία του Φρανκ Μίλερ *The Spirit*. Ενώ το 2008, συμμετείχε σε μία από τις πιο γνωστές ταινίες που έχει παίξει το *[[Quantum of Solace]]*, ταινία του Τζέιμς Μποντ. Άλλη γνωστή συμμετοχή της έγινε στο τρίτο μέρος της σειράς ταινιών *The Librarian*.

thumb|upright|left|Η Στάνα Κάτικ τον Μάιο του 2010

Τον Αύγουστο του 2008, το ABC, ανακοίνωσε τη σειρά *[[Castle]]*, στην οποία η Κάτικ θα πρωταγωνιστούσε στο πλευρό του Νέιθαν Φίλιον. Το 2008, η Κάτικ, δημιουργεί τη δική εταιρεία παραγωγής, ονόματι *Sine Timore Productions*, της οποίας το όνομα σημαίνει *χωρίς φόβο*.

Το BuddyTV τοποθέτησε την Κάτικ, ως την 24η πιο σέξι γυναίκα του 2009, ανάμεσα σε άλλες 100. Αργότερα η ίδια ιστοσελίδα την κατέταξε 39η το 2010, το 2011 1η, το 2012 8η και το 2013 12η. Σε μία άλλη λίστα του εν λόγω σάιτ, Οι 15 Πρωταγωνίστριες Δραματικών Σειρών, της σεζόν 2011-12, τοποθέτησε τον χαρακτήρα της 18ο ως στην σχέση με το καλύτερο φλερτ. Στη λίστα του Η Αγάπη Είναι Παντού, το 2010, τοποθέτησε τον χαρακτήρα της 13ο, η λίστα είχε να κάνει με απραγματοποίητους έρωτες. Ενώ το 2011, στην κατηγορία Καλύτερη Σχέση, ο χαρακτήρας της τοποθετήθηκε 15ος, πάντα φυσικά με τον συμπρωταγωνιστή της.  Αυτές είναι μερικές από τις αρκετές διακρίσεις του εν λόγω σάιτ τόσο σε αυτήν όσο και στον χαρακτήρα της. Η Κάτικ επίσης έχει υπάρξει και στο περιοδικό *[[Maxim]]*, στη λίστα του *Hot 100*.

Το καλοκαίρι του 2010, η Κάτικ, πρωταγωνιστεί στην ταινία των Αδελφών Πολίς, *For Lovers Only*, καθώς επίσης και στο *The Double*, το 2011, μαζί με τον Ρίτσαρντ Γκιρ. Στην τρίτη ετησία τελετή του Shorty Awards, που έγινε στις 28 Μαρτίου του 2011, κέρδισε στην κατηγορία Καλύτερης Γυναίκες Ηθοποιού. Τον Μάιο του 2011, κέρδισε το διαδικτυακό βραβείο *Most Glamorous Actress*, για το Φεστιβάλ Τηλεόρασης στο Μόντε Κάρλο. Έλαβε ένα ποσοστό της τάξεως του 17.3$, και παίρνοντας 3.641 ψήφους, κερδίζοντας 15 άλλες γυναίκες.

thumb|268x268px|Η Στάνα Κάτικ το 2009.

Μεταξύ 29 Μαΐου και 5 Ιουνίου του 2011, συμμετείχε στην επιτροπή του Φεστιβάλ Κινηματογράφου του Ζλιν, όπου εκεί έγινε η πρεμιέρα της ταινίας *For Lovers Only*. Το 2013, έκανε πρεμιέρα η ταινίας της *Big Sur*, στο Φεστιβάλ Σάντανς, στις 23 Ιανουαρίου. Δύο χρόνια προηγουμένως, ανακοινώθηκε στο San Diego Comic-Con International, ότι θα δώσει τη φωνή της στο βιντεοπαιχνίδι **, ως Talia al Ghul.

Στις 28 Ιανουαρίου του 2012, ήταν η παρουσιάστρια της 64ης τελετής του Directors Guild of America Awards. Στην 16η ετήσια τελετή του *PRISM Awards*, έλαβε το βραβείο Καλύτερης Ερμηνείας σε Δραματικό Επεισόδιο. Συγκεκριμένα ήταν ένα επεισόδιο στο οποίο ο χαρακτήρας της πάλευε με μετατραυματικές επιπτώσεις και άγχος. Η Κάτικ υπήρξε υποψήφια στην 39η τελετή των People's Choice Awards, στην κατηγορία Καλύτερης Ηθοποιού σε Δραματική Σειρά. Στην ίδια διοργάνωση, δύο χρόνια αργότερα, η Κάτικ κέρδισε στην προαναφερθείσα κατηγορία, ενώ και η ίδια η σειρά έλαβε το βραβείο Καλύτερης Δραματικής Αστυνομικής Σειράς.

Στις 18 Απριλίου του 2016, το ABC ανακοίνωσε ότι η Κάτικ δεν ήταν στη λίστα των ηθοποιών για την 9η σεζόν του *[[Castle]]*. Το κανάλι και οι παραγωγοί δεν ανανέωσαν το συμβόλαιό της, ενώ παρά το γεγονός ότι ορισμένα μέλη του καστ υπέγραψαν μονοετή συμβόλαια για πιθανή ένατη σεζόν, το κανάλι ανακοίνωσε στις 12 Μαΐου του 2016 τον τερματισμό της σειράς, μετά από 8 συνεχόμενες σεζόν, με αποτέλεσμα να ρίξει αυλαία στις 16 Μαΐου του 2016.

## Προσωπική ζωή
Το 2010, η Κάτικ ξεκίνησε ένα προσωπικό της πρότζεκτ, το οποίο ονομάζεται *Alternative Travel Project*. Ζει στο Λος Άντζελες, και είναι πολύγλωσση, καθώς μιλά άπταιστα έξι γλώσσες: Αγγλικά, κροατικά, γαλλικά, σερβικά, ιταλικά και σλοβακικά. Το 2011, έγραψε και τους στίχους του τραγουδιού *Hey Blue Eyes*, το οποίο τραγούδησε η ίδια στο Φεστιβάλ Κινηματογράφου του Ζλιν. Κατέχει δύο υπηκοότητες: την αμερικανική και την καναδική.

Στις 25 Απριλίου του 2015, παντρεύτηκε τον Κρις Μπρκλατς, με τον οποίον διατηρούσε χρόνιο δεσμό. Ο γάμος τους έγινε στην Κροατία, σε κλειστό κύκλο, μία μέρα πριν κλείσει τα 37α γενέθλιά της.

## Φιλμογραφία
### Ταινίες

### Τηλεοπτικές σειρές

### Βιντεοπαιχνίδια

## Βραβεύσεις και υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης